**מישהו לרוץ אתו / דוד גרוסמן**

**הסופר:** דוד גרוסמן נולד בירושלים בכא' שבט תשי"ד, 1954. בצעירותו למד פילוסופיה ותיאטרון באוניברסיטה העברית בירושלים, ועבד ב"קול ישראל" ככתב ושחקן תסכיתים. גרוסמן הוא סופר מרכזי בספרות דורנו. הוא נחשב כאחד משלושת הסופרים הבולטים בישראל, יחד עם עמוס עוז וא.ב. יהושע. גרוסמן כותב לילדים, לבני נוער ולמבוגרים. (כתב את סדרת איתמר לילדים.) ספריו תורגמו לשפות רבות, ופורסמו ברחבי העולם. בשנת 1984 זכה בפרס ראש הממשלה ליצירה, והיה מועמד לפרס נובל לספרות. נשוי ואב לשלושה. בנו אורי, נפל במלחמת לבנון השניה.

**תקציר העלילה**: הסיפור הוא סיפורו של אסף, נער ירושלמי שבמהלך\_\_\_\_\_\_\_\_\_\_\_\_\_\_\_ הקיץ מתבקש לאתר את הבעלים של \_\_\_\_\_\_\_\_\_\_\_ משוטטת ללא רישיון. במהלך החיפושים הוא מתחיל\_\_\_\_\_\_\_\_\_\_\_\_ את תמר, נערה בת גילו שהיא בעלת הכלבה. הוא \_\_\_\_\_\_\_\_\_\_\_\_\_\_ עם דמויות שמכירות אותה, ומתחיל להבין שהיא נערה \_\_\_\_\_\_\_\_\_\_\_\_, אהובה ונערצת. תמר מסקרנת את אסף ומושכת אותו, והוא מחליט למרות כל ה\_\_\_\_\_\_\_\_\_\_\_\_\_\_\_ והקשיים שנתקל בהם בדרך, שלא להפסיק את המסע שלו עד שיפגוש אותה.

במהלך בספר תמר מתגלה לנו, וגם לאסף, כנערה \_\_\_\_\_\_\_\_\_\_\_\_, בוגרת ואחראית, יוצאת דופן ומעוררת התפעלות. היא זו שמצליחה לחדור למעון של פסח, לחלץ משם את אחיה שי ולברוח אתו ל\_\_\_\_\_\_\_\_\_\_\_\_\_\_\_ שהכינה מראש. היא אפילו מתחילה להעביר את \_\_\_\_\_\_\_\_\_\_ תהליך של גמילה מסמים.

בריצה אחר הכלבה\_\_\_\_\_\_\_\_\_\_\_\_, אסף מגלה את ירושלים שהוא אינו מכיר, ירושלים שיש בה זמרי רחוב, עולם תחתון, סמים ופושעים, בלשים וחוקרים קשוחים ועוד. הוא מגיע ל\_\_\_\_\_\_\_\_\_\_\_\_\_\_\_ שהוא לא הכיר, ופוגש אנשים יוצאי דופן, כמו תיאודורה, מצליח ולאה.

תוך כדי ריצה ברחובות העיר מתגלה סיפורה של תמר. לאט לאט נפתרות ה\_\_\_\_\_\_\_\_\_\_\_\_\_ המתעוררות במהלך הסיפור: מי היא תמר? מי הוא שי? מה הקשר בין תמר לתיאודורה וללאה? מדוע קנתה תמר סמים ועוד.

המפגש בין תמר ו\_\_\_\_\_\_\_ מתרחש רק בסוף הספר. בסיום הספר אסף וגם תמר מרגישים ש\_\_\_\_\_\_\_\_\_\_\_ משהו שתמיד חיפשו, חבר אמתי - מישהו לרוץ אתו.

**הבעיות החברתיות שמשתקפות ברומן.**

**הציגי שלוש בעיות חברתיות שמשתקפות ברומן:**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**האם לדעתך בעיות כאלו קיימות גם כיום?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**סוג הרומן (הז'אנר של הרומן):**

**א. רומן בלשי**

את מישהו לרוץ אתו ניתן להגדיר כרומן בלשי או סיפור מתח. ביצירה הבלשית הדמות המרכזית היא דמותו של הבלש החוקר ועוקב אחרי הפושע ומנסה לחשוף (לגלות) אותו ואת מניעיו.

בסיפור אסף הופך לבלש. הוא אינו צריך לפענח פשע, אלא למצוא דמות שהוא אינו מכיר ואינו יודע היכן היא. גם תמר הופכת למעין בלש חוקר. היא צריכה למצוא איפה נמצא אחיה שי ומאין התקשר אליה כדי שתבוא לעזור לו. היא צריכה לגלות איך לאפשר לחדור לתוך "המעון של פסח", שהוא כביכול "מעון לאמנים צעירים", אך למעשה מקום של פשע, סמים, ניצול והתעללות בילדים. ברומן זה העלילה בדרך כלל מסתבכת, מתקדמת ונסוגה לאחור, עד לגילוי התעלומה ולסיום הטוב.

**ב. רומן מסע:**

**הגדרה: רומן מסע** הוא רומן שבו הגיבור יוצא למסע ועובר בתחנות שונות, שבהן הוא מגלה דברים חדשים על עצמו ועל העולם. בסוף המסע הגיבור מגיע להבנה ותפיסה שונה על עצמו ועל העולם. ברומן מסע מתרחש בדרך כלל מסע פנימי בנפש במקביל למסע החיצוני שעובר הגיבור.

**שאלה: מי יוצאים למסע במישהו לרוץ אתו? מה המטרות של המסע?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**ג. רומן חניכה**

**הגדרה: רומן חניכה** הוא רומן שהגיבור שלו הוא אדם צעיר שעובר תהליך של חניכה- התחנכות והשתלמות עצמית, בעזרת דמויות של מבוגרים, שעוזרות לו למצוא את עצמו ואת דרכו בחיים. לדמויות הבוגרות שמלמדות את הגיבור דברים שונים על החיים, קוראים "**דמויות חונכות**".

**שאלה: מי מהדמויות ב"מישהו לרוץ אתו" עובר תהליך של חניכה? צייני שתי דמויות ברומן שהן דמויות חונכות:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**עיצוב העלילה ברומן**:

העלילה ב"מישהו לרוץ אתו" מתקדמת בשני מסלולים מקבילים. המסלול של אסף והמסלול של תמר. המסלול של אסף מתרחש כחודש לאחר שהתחיל המסלול של תמר. מסלולים אלו נפגשים רק בסוף הרומן. הפרקים של אסף ושל תמר שלובים זה בזה לסירוגין. העובדה שהעלילה לא מסופרת ברצף אחד אלא קטעים קטעים, גורמת לסקרנות ולמתח. גם העובדה שהסיפור של תמר מתחיל באמצע ההתרחשות, ללא כל הקדמה וללא כל הסבר, יוצרת מתח.

הכלבה דינקה היא הגורם המקשר בין שתי העלילות בסיפור, והיא גם זו שמקדמת את העלילה בכך שהיא רצה עם אסף ממקום למקום. לכן לדינקה יש תפקיד מרכזי ברומן.

**הדמויות ברומן**

גבורי הרומן הן אסף ותמר. דמות מרכזית נוספת היא דינקה.

**דמותו של אסף**

אסף הוא נער ירושלמי בן 16, העובד בחופשת הקיץ בעיריה. נמצא לבדו בביתו כי משפחתו נסעה לארה"ב לפגוש את החבר החדש של אחותו הבכורה רלי.

**הרקע המשפחתי של אסף**

אסף בא ממשפחה חמה ותומכת. הוריו התחתנו מאהבה. אמו משתפת את הילדים ברגשות של אהבה (עמ' 217-218). היחסים בין בני המשפחה טובים וחיוביים. יש אהבה לילדים, שיתוף בחוויות. אסף אוהב את אחותו הקטנה מוקי, ומשתף את אמו בבעיותיו. (עמ' 188 - 190) המשפחה מקבלת את קרנף לתוכה כבן. אסף אוהב את משפחתו. כשהוא מספר לתיאודורה על המשפחה הוא אומר שזו משפחה רגילה- שום דבר מיוחד, אבל תיאודורה אומרת "משפחה לתפארת יש לך חביב, עליכם להיות מאושרים מאוד מאוד." (עמ' 48)

**מראה חיצוני**: אסף הוא בחור גבוה וגדול, בעל רגליים גדולות.

**תחביבים:** אסף אוהב לצלם, וכן אוהב גם לרוץ ריצות למרחקים ארוכים. בעל כושר ספורטיבי.

**אפיון עקיף ע"י העבר וההתנהגות:** אסף מתגלה בתחילה כנער שתקן, רציני, מעט חסר בטחון עצמי, אינו מקובל במיוחד בחברה, לאסף יש סבלנות לתהליכים ארוכים. לכן הוא אוהב ריצות למרחקים וגם מבלה שעות בחוג צילום, עד שימצא את הרגע הנכון לצילום טוב. (עמ' 187)

בילדותו היה בודד מאוד. חברו היחיד מילדות הוא רועי. רועי מנסה לכפות על אסף לצאת עם דפי, ולהיות חלק מרביעיה שבה יהיו רועי וחברתו מיטל, אסף ודפי. אסף אינו מחבב באמת את דפי אבל מעדיף להיכנע לרועי ו"לא לעשות ענינים" .(עמ' 14). את דפי אסף אינו מחבב כי "היא רק מחפשת לעקוץ וללגלג על כולם" . ו"תמיד היא בתחרות עם כולם". (עמ' 10 ;51) אסף אינו נהנה באמת מבילוי חברתי במסיבות, אך לא מעז להגיד זאת לרועי. אסף תלוי ברועי משום שהוא החבר היחידי שלו. (עמ' 49) רועי משפיל את אסף, מאיים עליו בניתוק החברות שלהם, ואסף פוחד להיות בודד. רועי אינו מתענין באמת בעולמו של אסף, מעולם לא דיבר אתו על התחביבים שלו. (עמ' 186-187)

**התהליך שעובר על אסף לאורך הסיפור:**

במהלך הסיפור אסף עובר תהליך של חניכה והתבגרות. הוא יוצא למסע בעקבות תמר יחד עם דינקה הכלבה, המסע מחייב אותו להתמודד עם לחצים שונים, לדבוק במשימה ולהתגבר על הפחד. הוא פוגש באנשים שונים, ויוצר אתם קשר. אם בתחילה הוא הגדיר את עצמו כ"נער מגושם, אטי ומשעמם קצת" (עמ'65), הרי בהמשך הוא מתחיל להיות מודע לכך שאנשים נהנים לשוחח אתו ולהקשיב לו.

אסף מתמודד עם קשיים שונים ומצליח להמשיך במשימה. הוא עובר חקירה במשטרה, מתמודד עם בריונים שמרביצים לו, ולמרות שקיבל מכות, הוא אינו מוכן לוותר על דינקה, הוא מצליח לגלות את התיק של תמר ולקרוא ביומניה. הוא מחליט ללכת עם המשימה שלו עד הסוף. גם כשקרנף מנסה לשכנע אותו שהוא מסתבך, וגם כאשר לאה מציעה לו להשאיר את דינקה אצלה הוא אינו מוכן לוותר. ואכן הוא מצליח להגיע לבסוף אל תמר.

אסף הופך להיות נער בעל בטחון עצמי הרבה יותר גדול מכפי שהיה בעבר. ככל שהוא מגלה עוד ועוד דברים על תמר מתחיל אצלו תהליך של התאהבות מרחוק בתמר, וברור לו שהוא היה רוצה לפגוש אותה. הוא מבין שתמר יודעת להיות חברה אמתית, בעוד שהחברות שהייתה לו קודם עם רועי ועם דפי היא חברות מזוייפת. מתוך ההיכרות עם דמותה של תמר הוא מקבל אומץ להפסיק את החברות המזוייפת, ואומר זאת לרועי בשיחת טלפון ישירה ביניהם. (עמ' 185-186)

בסוף הסיפור אסף הופך להיות נער בוגר יותר, בעל ביטחון עצמי גדול יותר. יש לו מודעות עצמית גדולה יותר ליכולות שלו. הוא למד דברים רבים על עצמו ועל הסביבה בה הוא חי. הוא גם נמצא בתחילתו של קשר רומנטי עם נערה, וגם זה דבר חדש עבורו.

**דמותה של תמר**

תמר היא נערה ירושלמית בת 16, קטנה בגובה 1.60, בעלת כישרון גדול לשירה. תמר לומדת פיתוח קול אצל המורה הלינה. תמר היא נערה עצמאית מאוד. עובדת אצל לאה ואצל תיאודורה כדי לממן את הוצאותיה.

**הרקע המשפחתי של תמר**: תמר באה ממשפחה משכילה, אבל קרה. הוריה כמעט ואינם נוכחים בחייה. תמר מתארת את המשפחה כ 'ארבע אנשים בודדים , ארבעה אנשים שבעולם, איש איש לנפשו.' (עמ' 239). כאשר אסף נפגש אתם, הוריה של תמר מתוארים כ"זוג אנשים נקיים מאד, לבושים היטב, מטופחים. אנשים שהיו צעירים קצת מהוריו, משכילים מהם בהרבה, רציונאליים מאד, שכמעט לא נתנו לו לפתוח את הפה, ולכל מה שאמר היתה להם תשובה טובה, ובכלל למרות שהוא בא לספר להם, הם התנהגו כאילו הם אלה שעושים לו טובה". (עמ' 319) ההורים לא פעלו כדי להציל את בנם שי, ותמר היא זו שצריכה לקחת את תפקידם. יש אנלוגיה ניגודית בין משפחתה של תמר ומשפחתו של אסף שהיא משפחה חמה ותומכת.

**החברים של תמר**: תמר יוצרת קשרים חברתיים חזקים, אבל בעיקר עם דמויות בוגרות ממנה שמשמשות כתחליף להורים שאתם אין לה קשר טוב. כך יוצרת תמר קשרים עם תיאודורה ולאה. לתמר יש יכולת הקשבה יוצאת דופן. הנער מצליח מספר לאסף: "היא שומעת, אתה מספר לה דברים שבחיים לא סיפרת לאף אחד, למה היא רוצה לשמוע אותך" (עמ' 177)

**התהליך שעוברת תמר במהלך הסיפור**: אחיה של תמר שי התדרדר לסמים ותמר מחליטה לצאת למבצע כדי להציל אותו. היא מתכננת את המבצע במשך שבועות רבים, מכינה לשי מקום מסתור וחושבת על כל הפרטים הקטנים. היא מחליטה לעזוב את הבית ולהסתפר לאחר שלא הסתפרה 8 שנים, לעבור לגור ברחוב כדי לאתר את אחיה. מעשים אלו מראים שלתמר יש אומץ לב, כוחות נפשיים, דביקות במשימה והיא נערה בוגרת לגילה.

תמר מוותרת על נסיעה להופעות באיטליה, מסכנת את עצמה ופועלת במסירות ובאומץ כדי להציל את אחיה, למרות שלא ברור לה אם שי ישתף אתה פעולה וימצא את הכוחות הנפשיים לברוח ולהפסיק עם הסמים.

גם תמר כמו אסף מתבגרת במהלך הסיפור, מקבלת יותר ביטחון עצמי. היא מעיזה לעמוד ברחוב ולשיר, היא לומדת להכיר עולם שלא הכירה, עולם של סמים פשע ואלימות, ולומדת כיצד לפעול בתוכו, כדי להשיג את מטרותיה. כאשר היא נפגשת עם אסף גם היא מרגישה שנוצר כאן קשר מסוג חדש, לא כמו החברות שהייתה לה עם עידן ועדי חבריה לקריירה המשותפת בשירה, אלא קשר עמוק ורציני יותר

אמצעי עיצוב לדמותה של תמר:

* מראה חיצוני
* אפיון עקיף ע"י ההתנהגות
* אנלוגיה ניגודית בין משפחתה למשפחתו של אסף.
* אנלוגיה בינה לבין דמותו של אסף.

**משימה**: כתבי תכונות דומות בין תמר ואסף:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עייני בעמ' 28 וכתבי בדברי תיאודורה וכתבי תכונות שונות בין אסף לתמר

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* אנלוגיה בינה לבין דמותה של דינקה.

**משימה** : צייני שלוש נקודות דמיון בין דינקה לתמר:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**דמותה של דינקה**

דינקה היא דמות של כלבה אנושית. יש לה תפקידים שונים בסיפור:

א. **דינקה היא דמות שמקדמת את העלילה**. דינקה מובילה את אסף למקומות שונים שבהם עברה תמר, והיא זו שמקשרת בין שתי העלילות. בין אסף לדינקה נוצר קשר מיוחד. בהתחלה הוא רץ אחריה באי רצון, אבל בהמשך הוא נותן לדינקה להוביל. הוא לומד לסמוך על דינקה ובהדרגה הם ממש מרגישים זה את זה. כשהם בורחים מאנשיו של פסח יש ביניהם דיאלוג ללא מילים והם רצים זה עם זה בהתאמה מוחלטת. (עמ' 272).

ב. **דינקה מקשרת בין תמר לאסף.** דרך דינקה אסף לומד להכיר את תמר, ולבסוף גם מצליח להגיע אליה. כאשר הם נפגשים תמר מתחילה לתת אמון באסף לאחר שהיא רואה איך דינקה מתייחסת אליו. (עמ' 299)

ג**. דינקה היא דמות אנלוגית (מקבילה) לתמר והיא מייצגת את תמר עבור אסף.** כמו תמר גם דינקה היא אמיצה, רגישה, ויודעת להיות חברה אמיתית. דינקה נאמנה לתמר ומשתדלת לעזור לה, וגם תמר נאמנה לחברים שלה וגם לאחיה שי ועושה כל שביכולתה לעזור להם. כשאסף נמצא עם דינקה הוא מרגיש שהוא מתחיל להכיר ולהרגיש את תמר. כשהוא ישן עם דינקה במיטה, הוא לומד ממנה איך תמר ישנה אתה ביחד(עמ' 191).

ד. **דינקה מעבירה את אסף את תהליך החניכה וההתבגרות**. אסף שמתקשה ליצור קשר עם חברים יוצר קשר טוב עם דינקה. היא מפגישה אותו עם תיאודורה, מצליח ולאה וכך הוא מתחיל לדבר עם אנשים שונים ולהקשיב להם. דינקה מלמדת אותו מהי חברות אמיתית ומהו אומץ לב.

**דמויות המשנה בסיפור**

**דמותה של תיאודורה**

תיאודורה היא נזירה יווניה מבוגרת שהגיעה לירושלים מאי יווני קטן. היא נשלחה לירושלים בהיותה בת 12 לחיות במנזר שמיועד לעולי רגל שיבואו מן האי שלה לירושלים. באי שלה הכריחו אותה לנדור אז נדר שלא לצאת מן המנזר לעולם. האי הקטן שממנו באה נחרב ברעידת אדמה, ועולי רגל לא יבואו יותר ממנו, אך תיאודורה לא יצאה מן המנזר כבר חמישים שנה בגלל הנדר שנדרה. (עמ' 65-68). מכיוון שהיא איננה יוצאת מן המנזר, היא לומדת על העולם רק מספרים ומשיחות עם אנשים. לכן שמחה כל כך לפגוש את תמר. כבר בפגישה הראשונה תמר הזכירה לה את ילדותה. דרך השיחות עם תמר היא שומעת על מה שנעשה בעולם.

**פגישתה עם תמר** (עמ' 62 -70): תמר וחבריה למקהלה, טיפסו על העץ בחצר המנזר של תיאודורה, ואכלו מן הפרות ללא רשות. פעם אחת, כשתמר זללה תאנים מהעץ של תיאודורה, תיאודורה שכעסה,ירתה בה גלעין של משמש, ותמר נפלה מן העץ. שבוע אחר כך שמעה תאודורה קול רעש בחלונה, וגילתה שאותה נערה שזללה מפרותיה, עומדת בחוץ על חבית ומספרת לה בעזרת רמקול את הסיפור על "הענק וגנו". תיאודורה שחשבה על הסיפור ועל המסר שתמר רצתה להעביר לה, וכן התפעלה מאוד מדמותה של תמר, הזמינה את תמר וחבריה למנזר, וכך הם עשו הסכם שאפשר לילדים לאכול מן הפרות. זו הייתה התחלת הידידות של תיאודורה עם תמר.

**הקשר של תיאודורה עם תמר**: תמר באה אחת לשבוע לעבוד אצל תיאודורה בניקיון, וכך היא מרוויחה כסף. (תמר הייתה זקוקה לכסף כדי לממן את התכנית שלה להצלת שי) לאחר העבודה הן יושבות ביחד, אוכלות פיצה ומדברות על כל העולם, על הנשמה ועל האהבה, וגם מתווכחות, "אך הכל כדרך חברות, כדרך חברות טובות מאוד" (עמ' 38-39)

**תיאודורה כדמות חונכת:** תיאודורה משמשת כתחליף לדמות אם עבור תמר. תאודורה יודעת להקשיב והיא רגישה מאוד גם לפרטים הקטנים ביותר. בעיניה הפרטים הקטנים הם החשובים, וכך היא אומרת לאסף :" איך אכיר אותך בלי הפרטים הקטנים? איך אספר לך סיפור מלבי?" (עמ' 51). היכולת הנדירה שלה להקשיב גורמת לאסף לספר לה דברים שהוא לא מספר לאף אדם בעולם. "שנים לא דיבר ככה עם אדם זר , וגם לא עם אדם קרוב" (עמ' 50) היא גם תופסת מיד מה באמת מציק לאסף ואיך באמת הוא מרגיש כלפי רועי ודפי(עמ' 49). תיאדורה מוכנה גם לשתף בדברים העמוקים והכואבים, היא מזמינה את אסף לספר לה: " אם תספר לי סיפור מליבך" נאנחה "אספר לך סיפור מלבי" (עמ'41) . תיאודורה מלמדת את תמר וגם את אסף מהי ידידות אמיתית שיש בה הקשבה, רצון לשיחה, שיתוף בחוויות, ברגשות ובפרטים הקטנים. תיאודורה היא דמות אימהית שמקשיבה ולא שופטת גם עבור תמר וגם עבור אסף.

כדמות אם היא זו שאסף ותמר נעזרים בה בעת צרה. כאשר תמר זקוקה לעזרה כשהיא במעון של פסח היא אינה מתקשרת הביתה, אלא אל תיאודורה. תיאודורה עוזרת גם לאסף. כאשר אנשיו של פסח מתחילים לרדוף אחרי אסף, דינקה מובילה אותו שוב למנזר של תיאודורה. אסף מגלה שאנשיו של פסח כבר היו במנזר בחיפוש אחרי תמר ותקפו את תיאודורה. תיאודורה מזהירה את אסף שיברח, אבל מחליטה לצאת בעצמה מן המנזר כדי שהרודפים יעקבו אחריה ולא אחרי אסף. לראשונה בחמישים שנה היא יוצאת מן המנזר, ואף מסכנת את עצמה עבור תמר ואסף. (עמ' 273-279)

**תפקידיה של תיאודורה כדמות משנה ברומן**:

א. **יוצרת את ההיכרות בין תמר לאסף.** ממנה הוא שומע לראשונה על תמר.

**ב. משמשת כדמות חונכת לאסף ולתמר**

ג.  **יוצרת את האנלוגיה בין תמר לאסף.** מצד אחד היא מדגישה את הניגוד ביניהם: "תמר אוהבת זיתים ואתה פטריות, היא גבינה צהובה ואתה בצל. היא קטנה ואתה עוג מלך הבשן. היא מדברת ואתה שותק". (עמ' 35) אבל תיאודורה גם רואה את קווי הדמיון ביניהם :" ילד של סיפורים אתה, ממבט אחד ידעתי, וכמו תמר שלי בדיוק" (עמ' 53)

ד. **מקדמת את העלילה**. היא מזרזת את אסף להמשיך לחפש אחרי תמר. כשהוא מגיע אליה בפעם השניה היא שולחת אותו ואת דינקה אל המסעדה של לאה, ומושכת את הרודפים אחריה.

**דמותה של לאה**

לאה היא אישה בת ארבעים וחמש, אישה פשוטה, נרקומנית לשעבר שהייתה מסובכת בעולם התחתון. לאה הצליחה להשתקם בכוחות עצמה ולצאת מעולם הפשע היא לקחה אחריות על חייה, החליטה לחיות ולא להיכנע. עכשיו היא בעלת מסעדה שהקימה בכוחות עצמה, ומגדלת לבדה ילדה קטנה –נועה "נויקו" שהפכה לאחות הקטנה של תמר. מבחינה חיצונית היא מאופיינת בצלקות על לחייה. סגנון הדיבור שלה הוא פשוט.

**פגישתה עם תמר:** (עמ' 60) בגיל ארבע עשרה תמר החליטה שהיא עוזבת את בית הספר ומתחילה לעבוד במסעדה של לאה. אביה גילה זאת רק לאחר כמה שבועות ותמר נאלצה לחזור ללימודים, אך המשיכה לבקר את לאה ולטפל בנועה הקטנה.

**לאה כדמות חונכת**: לאה משמשת לתמר תחליף לדמות אם. היא אוהבת את תמר, קוראת לה מאמי, והאהבה שלה מתבטאת גם בצורה פיזית: בחיבוקים ובנתינת אוכל.( עמ' 56). גם כשאסף מגיע אליה למסעדה, היא קודם כל מאכילה אותו. תמר נותנת בלאה אמון מלא. היא היחידה שיודעת על תכניותיה של תמר לרדת לרחוב, ותמר קובעת אתה שכאשר יגיע הזמן היא תבוא במכונית להסיע אותה. (עמ' 60) . בהמשך כאשר תמר מצליחה לברוח עם שי, לאה באה לאסוף אותם ולהסיע אותם למחבוא שהכינה תמר.

לאה מייעצת לתמר גם בענייני האהבה, (עמ' 58-59). כאשר היא פוגשת באסף, היא מתרשמת ממנו ואפילו נותנת לאסף מכתב עבור תמר, שמאשר את ההתרשמות החיובית שלה ושל נויקו מאסף (עמ' 327)

**תפקידיה של לאה כדמות משנה:**

א. **דמותה של לאה מאירה (משקפת )את הדמות של תמר** בכך שהיא נותנת לתמר חום ואהבה ותחושה של בית, ובכך משקפת את העובדה שכל אלו חסרים לתמר. דרך דמותה של לאה אנו מבינים שתמר מסוגלת להתקשר לאנשים עם רקע כל כך שונה מהרקע שבו היא גדלה.

ב. **דמותה של לאה מקדמת את העלילה** במיוחד בסוף הסיפור, כאשר היא מופיעה במכוניתה ממש ברגע האחרון, מצילה את תמר ושי מאנשיו של פסח ומסיעה אותם למקום המסתור. היא גם מביאה את אסף אל תמר ושי.

**דמותו של מצליח**

עמ' (176-183) מצליח הוא בחור צעיר שתמר פגשה בחיפושיה אחרי שי, יצרה אתו קשר ובכל שבוע היא באה לפגוש אותו ולשוחח אתו. מצליח מתכונן לפגישות עם תמר, מכין כיבוד ומצפה בקוצר רוח לבואה. דינקה לוקחת את אסף לשכונה של מצליח ואסף משוחח אתו ארוכות ולומד ממנו על אופיה של תמר.

מצליח הוא בחור רזה, מעוקם, ועל פניו צלקת קשה שנוצרה מכוויה גדולה. הנערים ברחוב לועגים לו בגלל המראה החיצוני שלו. הוא מתענין במדע ובכוכבים, אבל כנראה אין אנשים רבים שמוכנים לשוחח אתו על העניינים האלו. מצליח מרגיש שעם תמר הוא יכול לשוחח, " אתה מספר לה דברים שבחיים לא סיפרת לאף אחד. למה היא אשכרה רוצה לשמוע אותך. הבנת אותי? מעניין אותך החיים שלך". (עמ' 177) מצליח גם דואג לתמר שנעלמה פתאום ולא באה יותר, "זה למה שאני דואג. כי היא לא אחת שתיעלם לך סתם או תזרוק אותך בלי להגיד. אתה מבין? כל הזמן אני שובר את הראש מה יכול לקרו לה" ( עמ' 178). מצליח מסביר לאסף שתמר מתעניינת בסיפוריו על הכוכבים, בגלל שהיא לא ראתה כוכב אחד בחיים. אסף אינו מבין על מה מדבר מצליח, אבל בהמשך מתברר לו שמצליח חושב שתמר היא עיוורת, ובסיפוריו הוא עוזר לה "לראות" את העולם. אסף נדהם ולאט לאט הוא מתחיל להבין " משהו גדול, מופלא אפילו, החל להתבהר לו. משהו שקשור בתמר ובתעוזה שלה לעשות מידי פעם דברים מטורפים באמת וכאילו לחוקק חוקים פרטיים לגמרי, שלה בלבד.... חשב על הנדיבות של תמר, גם כלפי תיאודורה, וגם עם מצליח, לא נדיבות של כסף, קשה להסביר בדיוק. נדיבות מסוג אחר"

**משימה:**

על פי הסיפור של מצליח על תמר כתבי כמה מאפיינים שיש בחברות אמתית, והסבירי ממה בסיפור את לומדת אותם.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**תפקידו של מצליח כדמות משנה:** מצליח הוא דמות שמשקפת כמה תכונות בדמותה של תמר.

**משימה**: כתבי אילו תכונות בדמותה של תמר משתקפות בדמותו ובסיפורו של מצליח?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**דמויות משנה ותפקידן ברומן:**

***זכרי! לדמויות משנה יש שני תפקידים עיקריים :***

***א. לשקף את תכונותיה של הדמות המרכזית.***

***ב. לקדם את העלילה***

**כותרת הספר ומוטיב הריצה**

1. איך את מבינה את כותרת הספר מישהו לרוץ אתו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. עייני בעמ' 78 בפיסקה המתחילה במילים "הם רצו זה לצד זה". איזו תחושה נוצרת אצל אסף כתוצאה מהריצה המשותפת?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. עייני בעמ' 272- 273, בתיאור הריצה המשותפת של אסף ודינקה ותארי את היחסים שיש ביניהם בזמן הריצה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. עייני בעמ' 187 בפיסקה המתחילה במילים" אבל גם הוא ידע".

א. מדוע לדעתך חושב אסף שהסיכוי היחיד שמישהי תתאהב בו, יהיה "אם במקרה שהיא תרוץ לצדו את כל הדרך במסלול חמשת אלפים"? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ב. מה משמעות העובדה שאסף אוהב לרוץ ריצות למרחקים ארוכים? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ג. האם לדעתך אסף מצא מישהי שתרוץ לצדו את כל הדרך? נמקי את דברייך. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. לאור מה שקראת כתבי שוב מה המשמעות של הריצה בספר ומהי משמעות הכותרת? לאילו דמויות בספר היא מתייחסת?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**כותרת הספר: מישהו לרוץ אתו ; מוטיב הריצה**

בכותרת הספר מופיע המוטיב המרכזי בסיפור – מוטיב הריצה. לריצה עם מישהו יש בספר משמעות סמלית עמוקה.

**הריצה המשותפת מסמלת ידידות**. כשאסף מתחיל לרוץ עם דינקה הוא מתחיל ליצור אתה קשר דרך הריצה המשותפת. הוא מתאים את צעדיו לצעדיה "העיף מבט וראה אותה לצדו, הלשון שלוחה, העיניים בורקות והזנב מתוח. הוא התאים את צעדיו לשלה והתמלא חמימות, נועם התואַם החדש איתה. היה נדמה לו שגם היא מרגישה כך. שהיא יודעת שהם קצת כמו שני חברים במסע. הוא חייך לעצמו. היה בזה משהו שכבר שנים הוא לא הכיר באמת, שכבר שכח שצריך להתגעגע אליו, **משהו כמו ידידות**" (עמ' 78)

בהמשך כאשר אסף בורח מאנשיו של פסח כבר נוצר ביניהם תואם מלא, יש ביניהם דו-שיח ללא מילים. הם מרגישים זה את זה ומתאמים זה עם זה לאן לרוץ ללא דיבור וללא חבל שקושר ביניהם. (עמ' 272-273) התיאור מאפיין יחסים בין חברים טובים המבינים זה את זה ללא מילים.

התחביב של אסף הוא לרוץ למרחקים ארוכים. **הריצה למרחקים ארוכים מבטאת את האופי של אסף.** אסף הוא איש של תהליכים ארוכים. לוקח לו זמן עד שהוא מתחיל אבל כשהוא נכנס למרוץ הוא משקיע ומתמיד (עמ' 78). לכן הוא עובר בספר את כל מסע החיפוש אחרי תמר, משקיע ולא מתייאש. מסע החיפוש בספר הוא בעצמו ריצה למרחקים ארוכים. אסף גם מרגיש שהסיכוי היחיד שמישהי תתאהב בו " וזה אם במקרה היא תרוץ לצידו את כל הדרך במסלול חמשת אלפים"(עמ' 187) במילים אחרות, אם יהיו לה אותן **תכונות אופי של סבלנות, עקשנות, השקעה והתמדה** שדרושות כדי לרוץ ריצה למרחקים ארוכים.

במהלך הספר אסף רץ עם דינקה לחפש את תמר. באמצעות הריצה הפיזית עם דינקה, אסף מוצא "מישהי לרוץ אתה" במשמעות הסמלית, מישהי שתוכל להיות עבורו חברה אמיתית.

**מישהו לרוץ אתו / דוד גרוסמן**

**שאלות בגרות לדוגמא**:

1. א. בחר בדמות מרכזית מספר הקריאה המונחית שלמדת. תאר את מערכת היחסים של דמות זו עם אחת הדמויות המשניות .

ב. הסבר את תרומתה של הדמות המשנית לעלילת הסיפור ולעיצוב הדמות המרכזית.

2. הכותרת עשויה לבטא נושא מרכזי ביצירה, להתמקד בדמות או במוטיב או להצביע על משמעות מסוימת.

בחן את משמעות הכותרת ואת תפקידה בספר הקריאה המונחית שקראת.

3. על פי ספר הקריאה המונחית שלמדת, הסבר כיצד המשפחה או היעדר המשפחה משפיעים על התנהגות הדמות

המרכזית, על תפיסת עולמה ועל יחסיה עם דמויות שאינן מהמשפחה (חורף 2012)

**שימי לב!**

* במבחן הבגרות יש לשאלה על ספר קריאה מונחית 35 נקודות- יותר משליש המבחן!!!
* את התשובה על ספר קריאה מונחית יש להתחיל בפתיחה, שתתאר את היצירה שלמדת באופן כללי. הפתיחה תציג את המקום, הזמן, בדמויות המרכזיות והבעיה אתה הן מתמודדות. וכן בקצרה את עיקר העלילה. רק לאחר הפתיחה יש לענות על השאלה.

**משימה א:**

כתבי פסקת פתיחה לרומן "מישהו לרוץ אתו"

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**משימה ב'**

כתבי בלשונך מה את צריכה לעשות בשאלה 1. סעיף א' . באיזו דמות היית בוחרת כדי לענות על השאלה? מדוע?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**משימה ג'** : סמני את מילות המפתח בשאלה 2 והסבירי בלשונך מה את צריכה לעשות בשאלה זו.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**משימה ד**': סמני את מילות המפתח בשאלה 3 והסבירי בלשונך מה את צריכה לעשות בשאלה זו.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**משימה ה' :**

בחרי אחת מן השאלות ועני עליה. אינך צריכה לכתוב שוב את פסקת הפתיחה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_